Valter Soosalu

Valter Soosalu (sündinud 23. aprillil 1992 TallinnasPäring inforegister.ee andmebaasis) on eesti dirigent, laulja ja instrumentalist.

Valter Soosalu on 2009. aastal loodud progerokiansambli Põhja Konn laulja ja klahvpillimängija. Alates 2020. aastast on ta Tehnikaülikooli Akadeemilise Meeskoori peadirigent. 

Haridus
Ta on lõpetanud Tallinna Muusikakeskkooli ja Eesti Muusika- ja Teatriakadeemia bakalaureuseastme koorijuhtimise erialal.Noorte koorijuhtide konkursi võitis Valter Soosalu kultuur.err.ee 

Töö ja looming
 Tegevus koorijuhi ja dirigendina 
2014. aastal võitis ta VI Eesti noorte koorijuhtide konkursi. Sellesama konkursi finaalis tuli tal juhatada Eesti Rahvusmeeskoori.

Aastatel 2017 kuni 2024 oli Valter Soosalu kammerkoori Kolm Lindu peadirigent ja 2020. aastast Tehnikaülikooli Akadeemilise Meeskoori peadirigentKatharina Toomemets. Uus amet! Valter Soosalust sai Tehnikaülikooli Akadeemilise Meeskoori peadirigent. Õhtuleht, 29.01.2020.

2023. aastal jõudis tema juhatatud TTÜ Akadeemiline Meeskoor Soosalu enda kirjutatud lauluga „Kel kuube ei ole“ (sõnade autor Vladislav Koržets) Jaak Joala nimelise lauluvõistluse „Uus laul“ finaali.Merilyn Närep, Eero Vabamägi. Galerii ⟩ Jaak Joala nimelise lauluvõistluse «Uus laul» võitis duo, kelle lugu esialgu suurt furoori tekitas Postimees.ee, 28.05.2023.

Laulupeod
Alates 2017. aasta noorte laulu- ja tantsupeost on ta dirigeerinud kõikidel laulupidudel.

2019. aasta üldlaulupeol “Minu arm” oli ta segakooride dirigent.

2023. aasta noorte laulupeol oli ta segakooride liigijuht.XIII noorte laulupeo segakooride liigijuht Valter Soosalu 2023. aasta noorte laulu- ja tantsupeo koduleht. 13.04.2023. 

2025. aasta üldlaulupeol oli ta meeskooride liigijuht. Seal tegi ta laulupeodebüüdi ka heliloojana: meeskooride esituses tuli ettekandele tema uudisteos "Me peame looma sillad" (sõnade autor Juhan Viiding).2025. aasta laulupeo kava 2025. aasta üldlaulu- ja tantsupeo koduleht. Vaadatud 13.01.2024.Marita Ausmaa. Saame tuttavaks: meeskooride liigijuht Valter Soosalu Vaadatud 08.07.2025.Vaata uuesti: Valter Soosalu uudisteos "Me peame looma sillad" meeskoori esituses ERR Kultuur, 06.07.2025.

Tegevus teatris
2019. aastal dirigeeris Soosalu Vanemuise teatris lastemuusikali "Detektiiv Lotte".Eileen Änilane. Valter Soosalu: keegi ei saa mulle öelda, millist muusikat teha Eesti Päevaleht / Laupäevaleht, 05.12.2019.

2022. aasta suvel esietendus Käsmus Loone Otsa näidend "Kuninganna ja viinakurat" (lavastaja Jaanus Nuutre), sellegi salapiirituseveost rääkiva lavateose muusika autor on Valter Soosalu.Christofer Kivipalu. Arvustus. Kriitikukuradi sõnum tulivee vedajatest ERR Kultuur, 26.07.2022.

Tegevus maailmas uudse pilli tutvustajana
2020. aastal valis USA muusikainstrumentide tootja Marcodi Musical Products Valter Soosalu oma esindusartistiks.Vau, milline tunnustus! Äärmiselt unikaalset instrumenti valdav Valter Soosalu valiti eksklusiivse pillitootja reklaamnäoks Kroonika/Delfi, 01.03.2020. Harpejji-nimelise pilli töötas välja Ameerika insener Tim Meeks 2007. aastal. Pillis on ühendatud basskitarri, kitarri ja klaveri omadused.
Sünnipäevakontsert "Valter Soosalu 30"
Noore dirigendi ja helilooja sünnipäeva tähistas esinduslik kontsert Alexela kontserdimajas 17. detsembril 2022. Esinesid Pärnu Linnaorkester, rokkansambel Põhja Konn, Tehnikaülikooli Akadeemiline Meeskoor, progerokki viljelev Soome ansambel Saimaa, Valter's Harpejji Band ja veel mõned sünnipäevalapse lähedased kolleegid – ühtekokku üle saja laulja ja pillimehe. Kavas olid Soosalu lemmikteosed Sven Grünbergi, Miina Härma, Siim Aimla, Tõnis Kõrvitsa, Richard Straussi ja Jean Sibeliuse muusikaloomingust. Kuna kontserdi kava ühisnimetajaks oli rokkmuusika, võis ka raskema muusika teoseid kuulda uues kastmes või rokilikus vormis.Ave Häkli. Valter Soosalu sünnipäevakontsert toob lavale enam kui sada muusikut ERR, 15.12.2022.

Isiklikku
Valter Soosalu isa on kõrgharitud muusik, kes on mänginud paljusid puhkpille ja töötanud orkestris.Valter Soosalu – minu kompass juhib tegema asju, mis mind rõõmsaks teevad Ajakiri Minu Volvo, talv 2018/2019. Ema on olnud koorilaulja.Tiiu Suvi. Valter Soosalu, otse elust Anne & Stiil / Delfi, 30.05.2019.

Tal on kaks venda ja üks õde; vend Harald Soosalu on muusik ja muusikapedagoog.Valter Soosalule meeldib muusikas lollitada ERR Menu, 15.11.2021. 

Viited

Välislingid
 ETV saade "Ringvaade" Valter Soosalu tutvustab harpejji'd. ERR, 12. märts 2019
 "Delta. Külaline on koorijuht, muusik ja helilooja Valter Soosalu" Klassikaraadio saade, 26. aprill 2022
 "Elamus. Valter Soosalu" Vikerraadio saade, 12. mai 2024

Kategooria:Eesti dirigendid
Kategooria:Eesti lauljad
Kategooria:Eesti muusikud
Kategooria:Eesti Muusika- ja Teatriakadeemia vilistlased
Kategooria:Sündinud 1992